Salpausselän hyppyrimäet

Salpausselän hyppyrimäet (norsk: Salpausselkä-bakkene) er et skihoppanlegg ved byen Lahtis i Finland. Anlegget har navn etter moreneryggene Salpausselkä, og består av tre hoppbakker med størrelse K116 (HS130), K90 (HS100, sommerprofil HS95) og K64 (HS70, sommerprofil HS66) samt fem mindre hoppbakker med K38, K25, K15, K8 og K6. Hoppbakkene er en del av idrettsanlegget Lahtis Sportssenter (finsk: Lahden Urheilukeskus), som også omfatter et stadion for langrenn og skiskyting, samt fotball-/friidrettsstadionet Lahden stadion, som er hjemmebane for fotballklubben FC Lahti. På sletta i den største hoppbakken lå et utendørs svømmebasseng en tid, og anlegget har også flere mindre hoppbakker.

Anlegget har vært arena for skihopping de seks gangene ski-VM har blitt arrangert i Lahtis, i 1926, 1938, 1958, 1978, 1989 og 2001. Langrenns- og skihoppanlegget er arena for Lahtisspelen, som har blitt arrangert de fleste år siden 1923, og som i dag inngår i verdenscupen i langrenn, kombinert og skihopping.

 Historie 
Ved starten i 1923 lå hoppbakken i 90 graders vinkel i forhold til dagens hoppbakker. Anlegget ble bygd om flere ganger, blant annet foran VM i 1938. Det var også i bruk under 2. verdenskrig, blant annet til nasjonale mesterskap. Til sist hadde hoppbakken størrelse K84. Foran VM i 1978 ble det bygd helt nye hoppbakker på det stedet de ligger i dag, da med størrelse K113, K88 og senere K64. Den nye storbakken ble tatt i bruk i 1973, den nye normalbakken hadde første gang renn i 1977. Flere ombygginger og moderniseringer har vært gjort siden, i takt med nye verdensmesterskap og anleggskrav. Siste større ombygging ble gjort i 1985, men blant annet bakkeprofilen har blitt justert etter det.

Alle de hoppbakkene i anlegget har i dag plastmatter, slik at de også kan brukes sommerstid. Hoppbakkene har flomlysanlegg. De støre hoppbakkenes plassering gjør dem til dels utsatt for vind, som kan skape ulike forhold for hopperne. I dag brukes imidlertid vindseil, som skjermer for vinden og begrenser problemet.

Normalbakken ble renovert i 2013 og bakkestørrelsen ble endret til HS100.

 Bakkerekorder 
Anerkjent bakkerekord i storbakken er 138 meter, satt av Johann André Forfang (Norge) under VM på ski 4. mars 2017. I normalbakken er den anerkjente bakkerekorden 103,5 meter, satt av Kamil Stoch (Polen) i VM på ski 24. februar 2017. I mediumbakken er bakkerekorden 72,5 meter, satt av Jarkko Määttä (Finland) i et internasjonalt juniorrenn 1. mars 2008.

 Storbakken 
 Dato Navn  Lengde 3. mars 1973  Takao Itō 105 m 3. mars 1973  Walter Steiner 114 m 26. februar 1978  Falko Weißpflog 114,5 m 9. mars 1980  Steve Collins 124 m 1. mars 1992  Toni Nieminen 125 m 2. mars 1996  Primož Peterka 127 m 3. mars 1996  Masahiko Harada 127 m 7. mars 1998  Primož Peterka 129 m 19. februar 2001  Martin Schmitt 131 m 24. februar 2001  Ville Kantee 132 m 15. mars 2003  Adam Małysz 132 m 4. mars 2006  Andreas Widhölzl 132 m 4. mars 2006  Andreas Widhölzl 135,5 m 4. mars 2017  Johann André Forfang 138 m Normalbakken 
 Dato Navn  Lengde 26. februar 1977  Walter Steiner 85 m 18. februar 1978  Matthias Buse 86 m 3. mars 1979  Hansjörg Sumi 87 m 6. mars 1981  Jari Puikkonen 87,5 m 4. mars 1983  Horst Bulau 89 m 4. mars 1983  Horst Bulau 89,5 m 1. mars 1987  Pekka Suorsa 91,5 m 29. februar 1992  Toni Nieminen 91,5 m 5. mars 1994  Jens Weißflog 93 m 5. mars 1994  Jens Weißflog 94 m 1. mars 1996  Masahiko Harada 95,5 m 4. mars 2000  Andreas Widhölzl 96,5 m 4. mars 2000  Martin Höllwarth 96,5 m 4. mars 2000  Janne Ahonen 98,5 m 3. mars 2012  Jurij Tepeš 101 m

 Den gamle normalbakken 
 Dato Navn  Lengde 4. februar 1923  Sulo Jääskeläinen 35 m 7. februar 1926  Otto Aasen 37,5 m 7. februar 1926  Jacob Tullin Thams 38,5 m 18. mars 1928  Harald Holm 41,5 m 8. mars 1931  Sven Eriksson 43 m 8. mars 1931  Sven Eriksson 44 m 13. mars 1932  Paavo Nuotio 47 m 13. mars 1932  V. Svenholm 47,5 m 13. mars 1932  Paavo Nuotio 47,5 m 7. mars 1937  Lauri Valonen 48 m 7. mars 1937  Veikko Iivanainen 51,5 m 27. februar 1938  Hilmar Myhra 66 m Dato Navn Lengde 27. februar 1938  Stanisław Marusarz 66 m 27. februar 1938  Stanisław Marusarz 67 m 26. februar 1939  Arnholdt Kongsgård 71 m 9. mars 1952  Aulis Tuominen 71,5 m 8. mars 1953  Aulis Kallakorpi 76,5 m 8. mars 1964  Torgeir Brandtzæg 77,5 m 7. mars 1965  Dieter Neuendorf 79,5 m 7. mars 1965  Peter Lesser 80 m 6. mars 1966  Dieter Neuendorf 80,5 m 2. mars 1969  Christian Kiehl 81 m 5. mars 1972  Manfred Wolf 82,5 m 5. mars 1972  Manfred Wolf 82,5 m

Oversiktene over bakkerekorder er basert på resultatlister publisert av Lahden Kaupunginmuseo (Lahti Bymuseum), og kan ha unøyaktigheter, særlig for de første årene.

 Se også 
 Lahtisspelen
 Skihopping under Lahtisspelen

 Kilder 
 Skisprungschanzen-Archiv: Lahti (besøkt 30. desember 2010)
 Lahtisspelen, offisiell side (besøkt 30. desember 2010)
 Lahden Kaupunginmuseo (Lahtis Bymuseum): Salpausselän kisat - Lahti Ski Games  (alle resultatene) (finsk, engelsk, besøkt 30. desember 2010)
 Eksterne lenker 


Kategori:Hoppbakker i Finland
Kategori:Byggverk i Päijänne-Tavastland
Kategori:Byggverk fullført i 1923
Kategori:1923 i Finland
Kategori:Ski-VM 2017
Kategori:Sport i Lahtis

pl:Salpausselkä